William James

William James (New York, 11 zenâ 1842 - Chocorua, New Hampshire, 26 agosto 1910) o fu un psicologo e filosofo statunitense.

 A famiggia 
A so a l'ea 'na famiggia de tradiçion calvinista emigrâ da l'Irlanda. O fræ maggiô de çinque figgi, tra i quæ va ricordao l'Henry James ch'o saiæ vegnuo un çelebre romanzê, o l'ebbe comme poæ o filosofo trascendentalista, discepolo do Swedenborg e amigo de l'Emerson Henry James senior. 

 Psicologo e filosofo 
Doppo d'esise laureao in meexin-a into 1869 o prosegue i studdi de mainea autodidattica indirissandose verso a psicologia. Into 1872 piggia avio a so carea universcitaia ch'a se desgœugge intregamente a l'universcitæ de Harvard da primma comme sempliçe instruttô e vegnindo dapœu into 1876 professô ascistente de fisiologia. Into 1885 o g'ha l'incarego de professô de filosofia e into 1890 o l'assumme l'incarego de professô de psicologia. Chì a l'universcitæ de Harvard o creiâ un di primmi laoeii de psicologia sperimentâ di Stati Unii. Sempre into 1890 antiçipando o funçionalismo o pubblica uña de sœu opie maggioi, Prinçipi de psicologi in doi volummi. Into 1907 o se retia definitivamente da l'insegnamento accademico.

 Empirismo tradizionâ e empirismo radicâ 
O pensceo psicologico e filosofico do William James o se destacca da l'empirismo tradiçionâ proppio into moddo de intende l'esperienza. L'esperienza pe-o James a se "aotoconten e a no pœuzza insce ninte".

 I studdi insce l'esperiensa religiosa e mistica 
Nel 1902 o pubblica o risultao de sœu riçerche psicologiche insce a fenomenologia de esperiense religiose e in particolâ insce l'attezzamento mistico e i stati esperiençiæ che contradistinguan o mistiçismo. O titolo de questo travaggio o l'è A varietæ de l'esperiensa religiosa. Inte 'na lettia o scriviâ che se tratta de 'n'esperiensa ch'a va difeisa contra a mæxima filosofia.
Chì, foscia ancon ciu che in atre opie, emerze l'influsso do filosofo american protopragmatista Emerson.

 L'incontro co-o Sigmund Freud 
O William James ormai o l'ea o filosofo ciù famoso di Stati Unïi d'America, quande proppio a 'n anno da-a so morte, into 1909 zonze in America da l'Europa, invitao da-a Clark University, o mego vienneise Sigmund Freud con trei di sœu ciù fiæ e vexin collaboatoî nel'erizze a nœuva psicologia psicoanalitica, tra chi o zoeno psicoanalista svisseo Carl Gustav Jung, o psicoanalista unghereise Sandor Ferenczi e Ernst Jones da-a Gran Bretagna. L'è inte questa circostansa che ghe fu ascì un incontro personâ tra o psicologo europeo e quello american.

 Ulteriô documentaçion 
 Scrîti 















 Bibliografîa 




 Voxe corelæ 
 Empirismo
 Empirismo radicâ
 Pragmatismo

 Âtri progètti 

 Conligaménti esterni 
 (EN) Enciclopedia Filosofica de l'Universcitæ de Stanford, 

Categorîa:Biografìe